paragraph_text: Spolni sustav su sustavi organa u ženskom i muškom organizmu kojima je osnovna uloga razmnožavanje. Za razliku od ostalih sustava organa, organi spolnog sustav se znatno razlikuje među različitim spolovima iste vrste. Spolni sustav čovjeka uključuje vanjske spolne organe i unutarnje spolne organe. Neke skupine kralježnjaka imaju velike sličnosti u građi spolnih sustava mužjaka i ženki koji se uglavnom sastoje od spolnih žlijezda, različitih vodova i otvora. Postoje, međutim, znatne razlike u fizičkim prilagodbama kao i strategijama razmnožavanja unutar svake grupe kralježnjaka.